जकार्ता. इंडोनेशिया के जकार्ता से पांकल पिनांग शहर जा रहा एक घरेलू यात्री विमान का सोमवार सुबह उड़ान भरने के 13 मिनट बाद समुद्र में क्रैश हो गया। इंडोनेशिया की सर्च एंड रेस्क्यू एजेंसी के प्रवक्ता यूसुफ लतीफ ने विमान के क्रैश होने की पुष्टि की है। हादसे की वजह अभी साफ नहीं है। गायब हुआ विमान बोइंग-737 मैक्स 8 है। इसमें एक बार में 210 यात्री सफर कर सकते हैं।वहीं, दुनियाभर की उड़ानों की जानकारी रखने वाली वेबसाइट फ्लाइटरडार के डेटा में भी लॉयन एयर फ्लाइट जेटी610 को टेकऑफ के बाद समुद्र के ऊपर गुम होता दिखाया गया है।